Knut Erik Jensen (1981)

Denne artikkelen omhandler pianisten. For filmregissøren, se Knut Erik Jensen

Knut Erik Jensen (født 1981), også kjent som Atmasukha Ananda, er en norsk pianist fra Selbu som særlig har tolket Aleksandr Skrjabin og Edvard Grieg. 

I oppveksten spilte han saksofon i sju år, og i 1999 ble Jensen norgesmester i solotrekkspill. 

Han er utdannet i klaver og trekkspill ved Heimdal videregående skole og studerte klassisk piano ved Musikkonservatoriet i Trondheim. Her avla han også sin mastergrad i russisk musikk, hvor han som avsluttende eksamenskonsert framførte Skrjabins klaverkonsert i fiss-moll med Trondheim Symfoniorkester. I denne perioden tok han også undervisning hos Håvard Gimse.

I studieårene turnerte Jensen med fiolinisten Bjarne Fiskum og cellisten Anne Lise Fagerli i en oppsetning av russisk kammermusikk. Han har også turnert med klezmer-orkesteret Kilombo, vært studiomusiker og arrangert musikk for trekkspillensembler.

Julaften 2005 framførte han «Geistliches Wiegenlied» av Brahms med mezzosopranen Randi Stene i en NRK1-sending fra Nidarosdomen.NRK: programoversikt, Stemningsfylt fra Nidarosdomen I 2007 turnerte han i USA og Canada med en soloforestilling om Edvard Griegs liv og musikk. To år senere oppførte Jensen forestillingen Nordic Elegance i USA. Han har også spilt Griegs klaverkonsert i a-moll med flere orkestre, og opptrådt med blant andre Janne Berglund.«biography» (knuterikjensen.com), 

 Diskografi 
Jensen har spilt på album med Kilombo og svartmetall-bandet Perished.«Perished», Encyclopaedia Metallum: the Metal Archives (2002–), http://www.metal-archives.com/bands/Perished/7375

 Solo 
 Edvard Grieg Anniversary Collection, klaveralbum, 2007

 Referanser 

 Eksterne lenker 


Kategori:Norske klassiske pianister
Kategori:Norske trekkspillere
Kategori:Norske black metal-musikere
Kategori:Personer fra Stjørdal kommune
Kategori:Personer fra Selbu kommune